Aleurites
Store norske leksikon,Biologi,Planteriket,Dekkfrøete planter,Tofrøbladete planter,Vierordenen,Vortemelkfamilien
Aleurites er en planteslekt i vortemelkfamilien. Aleuritesslekten består av tropiske trær i Øst-Asia.
Hos arten Aleurites moluccana er bladene dekket av stjernehår så hele treet får en sølvgrå farge. Fruktene hos den og to andre arter, A. cordata og A. fordii, inneholder lumbangolje eller kinesisk treolje, som brukes i medisin, parfyme- og malingsproduksjon. De dyrkes blant annet i Australia og de varmere delene av Nord- og Sør-Amerika. Les mer i Store norske leksikon vortemelkfamilien blomsterplanter Planteliv i Kina